PRILOGA 3 (jedro gradiva):

PREDLOG

(EVA 2020-2430-0005)

|  |
| --- |
| ZAKON O SPREMEMBAH ZAKONA O VOZNIKIH |
| I. UVOD |
| 1. OCENA STANJA IN RAZLOGI ZA SPREJEM PREDLOGA ZAKONA |
| V Zakonu o voznikih (Uradni list RS, št. 85/16, 67/17, 21/18 – ZNOrg in 43/19) je v šestem odstavku 60. člena določeno, da se osebi, ki opravi praktični del vozniškega izpita na motornem vozilu z avtomatskim menjalnikom kategorije C, CE, D ali DE, vpis kode administrativne omejitve (78 le z avtomatskim menjalnikom) v vozniško dovoljenje ne izvede, če oseba že ima vozniško dovoljenje, pridobljeno na podlagi opravljenega praktičnega dela vozniškega izpita z motornim vozilom z ročnim menjalnikom kategorije B, BE, C1, C1E, C, CE, D1, D1E ali D.Navedena ureditev je skladna z Direktivo 2006/126/ES Evropskega parlamenta in Sveta z dne 20. decembra 2006 o vozniških dovoljenjih (UL L št. 403 z dne 30. 12. 2006, str. 18), zadnjič spremenjeno z Direktivo (EU) 2018/645 Evropskega parlamenta in Sveta z dne 18. aprila 2018 o spremembi Direktive 2003/59/ES o temeljnih kvalifikacijah in rednem usposabljanju voznikov nekaterih cestnih vozil za prevoz blaga ali potnikov in Direktive 2006/126/ES o vozniških dovoljenjih (UL L št. 112 z dne 2. 5. 2018, str. 29).Republika Slovenija je bila maja 2020 seznanjena o uveljavitvi Direktive Komisije (EU) 2020/612 z dne 4. maja 2020 o spremembi Direktive 2006/126/ES Evropskega parlamenta in Sveta o vozniških dovoljenjih (v nadaljnjem besedilu: Direktiva 2020/612/EU), ki posega tudi v področje nevpisovanja kode administrativne omejitve v vozniško dovoljenje. Temeljni razlog za pripravo predloga Zakona o spremembah Zakona o voznikih je delni prenos Direktive 2020/612/EU v pravni red Republike Slovenije. |
| 2. CILJI, NAČELA IN POGLAVITNE REŠITVE PREDLOGA ZAKONA |
| 2.1 Cilji |
| Z delnim prenosom direktive 2020/612/EU Republika Slovenija upošteva cilje Evropske unije. |
| 2.2 Načela |
| Predlog Zakona o spremembah Zakona o voznikih ne odstopa od načel, na katerih temelji zdajšnja ureditev.Glede na postavljeni cilj predlog Zakona o spremembah Zakona o voznikih upošteva načelo zagotavljanja usklajenosti in uspešnega izvajanja evropskega pravnega reda na področju voznikov. |
| 2.3 Poglavitne rešitve |
| S predlogom Zakona o spremembah Zakona o voznikih se zagotavlja delni prenos določb Direktive 2020/612/EU (1. člen, 2. člen in prvi odstavek priloge k Direktivi 2020/612/EU), vezane na spremembo priloge II k Direktivi 2006/126/ES, ki določa minimalne zahteve za vozniški izpit.S spremembo določbe šestega odstavka 60. člena Zakona o voznikih (Uradni list RS, št. 85/16, 67/17, 21/18 – ZNOrg in 43/19) se določa, da se osebi, ki opravi praktičen del vozniškega izpita na motornem vozilu z avtomatskem menjalnikom kategorije BE, C1, C1E, C, CE, D1, D1E, D ali DE (po veljavni določbi le kategorije C, CE, D ali DE), vpis omejitve v vozniško dovoljenje ne izvede, če oseba že ima vozniško dovoljenje, pridobljeno na podlagi opravljenega praktičnega dela vozniškega izpita z motornim vozilom z ročnim menjalnikom kategorije B, BE, C1, C1E, C, CE, D1, D1E, D ali DE.Drugi odstavek priloge k Direktivi 2020/612/EU bo v pravni red Republike Slovenije prenesen s podzakonskim predpisom, izdanim na podlagi zakona, ki ureja področje voznikov. |
| 3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA |
| Predlog Zakona o spremembah Zakona o voznikih nima finančnih posledic za državni proračun in druga javno-finančna sredstva. |
| 4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET |
| Predlog Zakona o spremembah Zakona o voznikih ne predvideva porabe proračunskih sredstev. |
| 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE |
| S predlogom Zakona o spremembah Zakona o voznikih se v pravni red Republike Slovenije delno prenaša Direktiva 2020/612/EU.5.1 Prikaz ureditve v državah članicah EUPrikaza ureditve v državah članicah Evropske unije ne moremo podati, ker so države članice Evropske unije v fazi prenosa Direktive 2020/612/EU v njihove notranje pravne rede.**5.2 Prikaz ureditve v drugih pravnih sistemih**Ureditev, ki jo upošteva predlog Zakona o spremembah Zakona o voznikih, ni predmet urejanja v drugih pravnih sistemih, saj so k prenosu Direktive 2020/612/EU zavezane le države članice Evropske unije. **5.3 Prikaz prilagojenosti predlagane ureditve pravu Evropske unije**Predlog Zakona o spremembah Zakona o voznikih je prilagojen pravu Evropske unije. Države članice morajo Direktivo 2020/612/EU prenesti v svoj pravni red do 1. novembra 2020. Njen prenos v notranje pravne rede držav članic Evropske unije bo zagotovil, da med njihovimi ureditvami ne bo razlik. |
| 6. PRESOJA POSLEDIC, KI JIH BO IMEL SPREJEM ZAKONA |
| 6.1 Presoja administrativnih posledic a) v postopkih oziroma poslovanju javne uprave ali pravosodnih organov: Sprejem Zakona o spremembah Zakona o voznikih ne vpliva na postopke oziroma poslovanje javne uprave ali pravosodnih organov.**b) pri obveznostih strank do javne uprave ali pravosodnih organov:**Sprejem Zakona o spremembah Zakona o voznikih ne vpliva na obveznosti strank do javne uprave ali pravosodnih organov. |
| 6.2 Presoja posledic za okolje, vključno s prostorskimi in varstvenimi vidiki, in sicer za: |
| Sprejem Zakona o spremembah Zakona o voznikih ne vpliva na okolje, vključno s prostorskimi in varstvenimi vidiki. |
| 6.3 Presoja posledic za gospodarstvo, in sicer za: |
| Sprejem Zakona o spremembah Zakona o voznikih ne vpliva na gospodarstvo. |
| 6.4 Presoja posledic za socialno področje, in sicer za: |
| Sprejem Zakona o spremembah Zakona o voznikih ne vpliva na socialno področje. |
| 6.5 Presoja posledic za dokumente razvojnega načrtovanja, in sicer za: |
| Sprejem Zakona o spremembah Zakona o voznikih ne vpliva na dokumente razvojnega načrtovanja.**6.6 Presoja posledic za druga področja**Sprejem Zakona o spremembah Zakona o voznikih ne vpliva na druga področja. |
| 6.7 Izvajanje sprejetega predpisa: |
| 1. **Predstavitev sprejetega zakona:**

Vsebina Zakona o spremembah Zakona o voznikih bo po uveljavitvi predstavljena vsem zaposlenim na upravnih enotah, ki delajo na področju vozniških dovoljenj (predvidena je objava novice z vsebino na spletišču Form.Net).1. **Spremljanje izvajanja sprejetega predpisa:**

Izvajanje zakona bo spremljalo Ministrstvo za infrastrukturo.  |
| 6.8 Druge pomembne okoliščine v zvezi z vprašanji, ki jih ureja predlog zakona:Pri pripravi predloga Zakona o spremembah Zakona o voznikih ni sodeloval zunanji strokovnjak. 7. Prikaz sodelovanja javnosti pri pripravi predloga zakona:Predlog Zakona o spremembah Zakona o voznikih je bil dne 9. 6. 2020 objavljen na portalu eDemokracija.Strokovna ali druga zainteresirana javnost v času objave predloga Zakona o spremembah Zakona o voznikih ni podala pobud ali pripomb.Zakon o spremembah Zakona o voznikih je bil 9. 6. 2020 posredovan tudi v medresorsko usklajevanje Ministrstvu za javno upravo, Ministrstvu za finance in Službi Vlade Republike Slovenije za zakonodajo. Ministrstvo za javno upravo in Ministrstvo za finance sta posredovali pozitivno mnenje, Služba Vlade Republike Slovenije za zakonodajo pa je v mnenju opozorila, da je predlog Zakona o spremembah Zakona o voznikih treba dopolniti še z določbo, ki bo posegla v drugi odstavek 1. člena veljavnega Zakona o voznikih, in sicer tako, da se bo sklicevanje na Direktivo 2006/126/ES dopolnilo z njeno zadnjo spremembo, to je Direktivo 2020/612/EU, ki je predmet prenosa predlaganega Zakona o spremembah Zakona o voznikih.Skladno z opozorilom Službe Vlade Republike Slovenije za zakonodajo je Ministrstvo za infrastrukturo predlog Zakona o spremembah Zakona o voznikih dopolnilo s spremembo drugega odstavka 1. člena veljavnega Zakona o voznikih. Predlog Zakona o spremembah Zakona o voznikih je usklajen z Ministrstvom za javno upravo, Ministrstvom za finance in Službo Vlade Republike Slovenije za zakonodajo.8. Navedba, kateri predstavniki predlagatelja bodo sodelovali pri delu državnega zbora in delovnih teles* Jernej Vrtovec, minister, Ministrstvo za infrastrukturo,
* Aleš Mihelič, državni sekretar, Ministrstvo za infrastrukturo,
* Blaž Košorok, državni sekretar, Ministrstvo za infrastrukturo,
* Monika Pintar Mesarič, v. d. generalne direktorice Direktorata za kopenski promet, Ministrstvo za infrastrukturo,
* mag. Andreja Knez, p. p. vodja Sektorja za ceste in cestni promet, Direktorat za kopenski promet, Ministrstvo za infrastrukturo,
* Brigita Miklavc, sekretarka, Sektor za ceste in cestni promet, Direktorat za kopenski promet, Ministrstvo za infrastrukturo.
 |
| II. BESEDILO ČLENOV1. člen

V Zakonu o voznikih (Uradni list RS, št. 85/16, 67/17, 21/18 – ZNOrg in 43/19) se v 1. členu v drugem odstavku besedilo »Direktivo Komisije 2016/1106/EU z dne 7. julija 2016 o spremembi Direktive 2006/126/ES Evropskega parlamenta in Sveta o vozniških dovoljenjih (UL L št. 183 z dne 8. 7. 2016, str. 59)« nadomesti z besedilom »Direktivo Komisije (EU) 2020/612 z dne 4. maja 2020 o spremembi Direktive 2006/126/ES Evropskega parlamenta in Sveta o vozniških dovoljenjih (UL L št. 141 z dne 5. 5. 2020, str. 9)«.1. člen

V 60. členu se v šestem odstavku besedilo »C, CE, D ali DE« nadomesti z besedilom »BE, C1, C1E, C, CE, D1, D1E, D ali DE«.KONČNA DOLOČBA1. člen

Ta zakon začne veljati 1. novembra 2020. |
| III. OBRAZLOŽITEV |
| **K 1. členu**S spremembo drugega odstavka 1. člena Zakona o voznikih se sklicevanje na Direktivo 2006/126/ES dopolnjuje z njeno zadnjo spremembo, to je Direktivo 2020/612/EU, ki je predmet delnega prenosa predlaganega Zakona o spremembah Zakona o voznikih. **K 2. členu**S spremembo določbe šestega odstavka 60. člena Zakona o voznikih se določa, da se osebi, ki opravi praktičen del vozniškega izpita na motornem vozilu z avtomatskem menjalnikom kategorije BE, C1, C1E, C, CE, D1, D1E, D ali DE (po veljavni določbi le kategorije C, CE, D ali DE), vpis omejitve v vozniško dovoljenje ne izvede, če oseba že ima vozniško dovoljenje, pridobljeno na podlagi opravljenega praktičnega dela vozniškega izpita z motornim vozilom z ročnim menjalnikom kategorije B, BE, C1, C1E, C, CE, D1, D1E, D ali DE.**K 3. členu**Z Direktivo 2020/612/EU je določeno, da države članice najpozneje do 1. novembra sprejmejo ter objavijo zakone in druge predpise, potrebne za uskladitev z navedeno direktivo ter da se navedeni predpisi uporabljajo od 1. novembra 2020 naprej. V skladu z navedenim se določa, da ta zakon začne veljati 1. novembra 2020. |
| IV. BESEDILO ČLENOV, KI SE SPREMINJAJO |
| **1. člen****(vsebina zakona)**(1) S tem zakonom se določajo načrtovanje in izvajanje nalog za preventivo in varnost v cestnem prometu, pravila in pogoji za udeležbo voznikov v cestnem prometu, pravila in pogoji za usposabljanje kandidatov za voznike motornih vozil, pogoji za delovanje šol vožnje, pravila in pogoji za opravljanje vozniškega izpita ter pogoji opravljanja zdravstvenih pregledov in dodatnih usposabljanj voznikov.(2) S tem zakonom se v pravni red Republike Slovenije prenaša Direktiva 2006/126/ES Evropskega parlamenta in Sveta z dne 20. decembra 2006 o vozniških dovoljenjih (UL L št. 403 z dne 30. 12. 2006, str. 18; v nadaljnjem besedilu: Direktiva 2006/126/ES), zadnjič spremenjena z Direktivo Komisije 2016/1106/EU z dne 7. julija 2016 o spremembi Direktive 2006/126/ES Evropskega parlamenta in Sveta o vozniških dovoljenjih (UL L št. 183 z dne 8. 7. 2016, str. 59) in Direktiva 2006/123/ES Evropskega parlamenta in Sveta z dne 12. decembra 2006 o storitvah na notranjem trgu (UL L št. 376 z dne 27. 12. 2006, str. 36).(3) S tem zakonom se določajo globe za prekrške za izvrševanje Uredbe (ES) 1071/2009 Evropskega parlamenta in Sveta z dne 21. oktobra 2009 o skupnih pravilih glede pogojev za opravljanje dejavnosti cestnega prevoznika in o razveljavitvi Direktive Sveta 96/26/ES (UL L št. 300 z dne 14. 11. 2009, str. 51).**60. člen****(pogoji za izdajo vozniškega dovoljenja)**(1) Vozniško dovoljenje se izda osebi, ki izpolnjuje naslednje pogoje:1.      je telesno in duševno zmožna voziti vozilo, kar dokaže z veljavnim zdravniškim spričevalom;2.      je dopolnila predpisano starost za vožnjo vozil;3.      je opravila vozniški izpit;4.      ji ni odvzeto ali začasno odvzeto vozniško dovoljenje;5.      se ji ne izvršuje stranska sankcija prepovedi vožnje motornega vozila določene vrste ali kategorije;6.      ji ni prepovedana izdaja vozniškega dovoljenja v zvezi z varnostnim ukrepom odvzema vozniškega dovoljenja, dokler taka prepoved traja;7.      je zahtevi priložila ustrezno fotografijo v fizični ali digitalni obliki; za izdajo vozniškega dovoljenja se lahko uporabi tudi fotografija v digitalni obliki, ki se hrani v evidenci izdanega drugega uradnega identifikacijskega dokumenta in kaže pravo podobo osebe.(2) Vozniško dovoljenje za vožnjo motornih vozil kategorije A (brez omejitev) se sme izdati tudi osebi, ki poleg pogojev, določenih v prejšnjem odstavku, izpolnjuje naslednje pogoje:1.      da je opravila praktični del vozniškega izpita vozil kategorije A brez omejitev;2.      da ima najmanj dve leti veljavno vozniško dovoljenje za vožnjo motornih vozil kategorije A2.(3) Vozniško dovoljenje za vožnjo motornih vozil kategorije A2 se sme izdati tudi osebi, ki poleg pogojev iz prvega odstavka tega člena izpolnjuje naslednje pogoje:1.      da je opravila praktični del vozniškega izpita vozil kategorije A2;2.      da ima najmanj dve leti veljavno vozniško dovoljenje za vožnjo motornih vozil kategorije A1.(4) Osebi, ki ima veljavno vozniško dovoljenje za vožnjo motornih vozil kategorije B, BE, C1, C, C1E, CE, D1, D1E, D ali DE najmanj šest mesecev, se izda tudi vozniško dovoljenje za vožnjo vozil kategorije F, če uspešno opravi tečaj o varnem delu s traktorjem in traktorskimi priključki.(5) Osebi, ki opravi praktični del vozniškega izpita na motornem vozilu, ki ni opremljeno s stopalko sklopke ali ročico sklopke za kategorije AM, A1, A2 in A, s katero mora upravljati voznik pri zagonu ali ustavljanju vozila in menjavi prestav (v nadaljnjem besedilu: vozilo z avtomatskim menjalnikom), se v vozniško dovoljenje vpiše koda administrativne omejitve, in sicer v skladu s predpisom, ki ga izda minister, pristojen za promet. Imetnik vozniškega dovoljenja s kodo administrativne omejitve sme voziti samo vozila z avtomatskim menjalnikom. Koda se izbriše, če oseba opravi praktični del vozniškega izpita na vozilu z ročnim menjalnikom.(6) Osebi, ki opravi praktični del vozniškega izpita na motornem vozilu z avtomatskim menjalnikom kategorije C, CE, D ali DE, se vpis kode iz prejšnjega odstavka v vozniško dovoljenje ne izvede, če oseba že ima vozniško dovoljenje, pridobljeno na podlagi opravljenega praktičnega dela vozniškega izpita z motornim vozilom z ročnim menjalnikom kategorije B, BE, C1, C1E, C, CE, D1, D1E ali D.(7) V vozniškem dovoljenju se potrdijo vse tiste kategorije vozil, ki jih sme imetnik voziti oziroma jih bo smel voziti po dopolnjeni predpisani starosti (kategorija G).(8) Vsaka oseba ima lahko le eno vozniško dovoljenje. Imetniku veljavnega vozniškega dovoljenja, izdanega v tujini, se slovensko vozniško dovoljenje izda oziroma njegova veljavnost podaljša, če odda vozniško dovoljenje, izdano v tujini.(9) Vozniško dovoljenje se ne izda oziroma se njegova veljavnost ne podaljša, če je bilo osebi njeno vozniško dovoljenje v drugi državi članici Evropske unije, Liechtensteinu, Norveški ali Islandiji odvzeto, omejeno, začasno odvzeto ali razveljavljeno.(10) Imetniku vozniškega dovoljenja druge države članice Evropske unije, Liechtensteina, Norveške ali Islandije se veljavnost vozniškega dovoljenja podaljša tako, da se izda slovensko vozniško dovoljenje.(11) Imetniku vozniškega dovoljenja druge države članice Evropske unije, Liechtensteina, Norveške ali Islandije, ki ima v Republiki Sloveniji običajno prebivališče, in čigar vozniško dovoljenje je v Republiki Sloveniji omejeno, začasno odvzeto, odvzeto ali mu je razveljavljena pravica do vožnje, se tuje vozniško dovoljenje, če je to potrebno, zamenja za slovensko vozniško dovoljenje.(12) Z globo 500 eurov se za prekršek kaznuje oseba, ki ima več kot eno vozniško dovoljenje za vožnjo motornih vozil iste oziroma istih kategorij. |
| V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU |
| Skladno s tretjo alinejo prvega odstavka 142. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17 in 46/20) se predlaga, da se predlog Zakona o spremembah Zakona o voznikih obravnava po skrajšanem postopku, saj gre za manj zahtevne uskladitve Zakona o voznikih s pravom Evropske unije. |
| VI. PRILOGE |
| / |